U-I-309/07
Natisni
Opravilna št.:
U-I-309/07
Datum odločitve:
18. 9. 2008
ECLI:
ECLI:SI:USRS:2008:U.I.309.07
Akt:
Odlok o spremembi in dopolnitvi Odloka o spremembah in dopolnitvah dolgoročnega in srednjeročnega plana – prostorski del Občine Slovenska Bistrica, dopolnjen 2000 (Uradni list RS, št. 47/06)
Izrek:
Pobuda za začetek postopka za oceno ustavnosti in zakonitosti Odloka o spremembi in dopolnitvi Odloka o spremembah in dopolnitvah dolgoročnega in srednjeročnega plana – prostorski del Občine Slovenska Bistrica, dopolnjen 2000 (Uradni list RS, št. 47/06), se zavrže.
Evidenčni stavek:
Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
KLAS, Hace Stanislav, s. p., Slovenske Konjice
Datum vloge:
3. 12. 2007
Vrsta odločitve:
sklep
Vrsta rešitve:
zavrženje
Dokument:
US28268
Dokument v PDF obliki:
U-I-309-07.pdf
79 KB
Prenesite datoteko
U-I-309/07-4
18. 9. 2008
SKLEP
Ustavno sodišče je v postopku za preizkus pobude samostojnega podjetnika Klas - Hace Stanislav, s. p., Slovenske Konjice, na seji 18. septembra 2008
sklenilo:
Pobuda za začetek postopka za oceno ustavnosti in zakonitosti Odloka o spremembi in dopolnitvi Odloka o spremembah in dopolnitvah dolgoročnega in srednjeročnega plana – prostorski del Občine Slovenska Bistrica, dopolnjen 2000 (Uradni list RS, št. 47/06), se zavrže.
Obrazložitev
1. Pobudnik izpodbija Odlok o spremembi in dopolnitvi Odloka o spremembah in dopolnitvah dolgoročnega in srednjeročnega plana ­– prostorski del Občine Slovenska Bistrica, dopolnjen 2000 (v nadaljevanju Odlok). Odlok naj bi bil nezakonit, ker ne določa, da se področje kamnoloma ureja s prostorskimi ureditvenimi pogoji oziroma ker določa, da se zemljišče s parc. št. 594/1 k. o. Poljčane ureja z lokacijskim načrtom. Pobudnik meni tudi, da so izvedbeni prostorski akti Občine Poljčane v neskladju z njenimi strateškimi prostorskimi akti in predlaga, naj Ustavno sodišče naloži občini uskladitev navedenih aktov.
2. Pobudo za začetek postopka za oceno ustavnosti in zakonitosti da lahko, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. Po ustaljeni ustavnosodni presoji mora biti pravni interes neposreden in konkreten, morebitna ugoditev predlogu pa mora privesti do izboljšanja pobudnikovega pravnega položaja. Ker pobudnik ne navaja, kako bi ugoditev predlogu privedla do izboljšanja njegovega pravnega položaja, je Ustavno sodišče njegovo pobudo zavrglo.
3. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik